Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Surmavad kokkupõrked Jeninis seoses Iisraeli sõjaga terrorismi vastu
kulmineerusid nelja agendi kõrvaldamisega,
kellest kolm kuulusid Palestiina Islamidžihaadi.
Paraguay teatas otsusest taasavada saatkond
Iisraeli pealinnas Jeruusalemmas.
Venemaa näitab huvi
koostöö süvendamiseks Iraaniga Lähis-Idas.
Iisraeli sõda terrorismi vastu jätkub. Iisraeli Kaitsejõud (IDF),
Julgeolekuamet (ISA) ja piiripolitsei eriüksused teostasid Läänekaldal,
Juudas, Samaarias ja Jordani orus põhjalikke terrorismivastaseid reide.
Operatiivtegevuse käigus,
kus eriüksuslased püüdsid vahistada tähtsat terroriagenti Jenini linnas,
avasid kümned palestiinlased tule Iisraeli sõjaväelaste vastu,
kes vastasid samaga.
Tulevahetuse käigus neutraliseeriti üle kümne võitleja.
Lisaks, kui relvastatud palestiinlaste rakk
otsustas iisraellastele vastu astuda,
tulistas IDF-i droon raketi ja elimineeris ohu.
Seejärel kinnitas Palestiina Islamidžihaad (PIJ),
et kolm hukkunud võitlejat kuulusid Iraani käsilasrühmitusse.
Palestiina Terviseministeeriumi teatel
suri veel üks võitleja hiljem saadud haavadesse,
mis tõstis hukkunud agentide arvu neljale.
IDF esindus kinnitas, et eriüksused vahistasid tagaotsitud kahtlusaluse,
kelle pärast plahvatusohtlikusse linna mindi.
Öö jooksul vahistati kokku 12 terroriagenti.
Pinged süvenevad Lõuna-Iisraelis
turvataral Hamasi valitsetava Gazaga.
Sajad Hamasi agendid ja islamistid märatsesid turvatara ääres,
loopisid kive, Molotovi kokteile ja teisi objekte IDF sõjaväelaste pihta,
kes vastasid mässuohjevahenditega.
Ühel puhul viskas palestiinlasest agent isetehtud lõhkekeha
vägede suunas, kes vastasid tule avamisega.
Hiljem kinnitas Gaza Terviseministeerium,
et agent hukkus ja veel 11 palestiinlasest mässajat said viga.
On tähtis selgitada, et viimatine eskalatsioon Gaza turvatara ääres
on seotud vaidlusega Hamasi ja tema patrooni Katari vahel.
Doha olevat kärpinud oma finantsabi Gazale,
väljendamaks pahameelt Hamasi otsuse suhtes
taastada suhted Süüria presidendi Bashar Assadiga.
Seetõttu püüab Hamas kasutada pingeid Katariga,
et Iisraelilt rohkem finantskasusid välja meelitada.
Ometi on islamirühmituse otsusel piiril pingeid süvendada tagajärjed,
kuna Jeruusalemm andis korralduse
IDF valitsuse tegevuse koordinaatorile territooriumidel (COGAT)
mitte lasta tuhandeid Gaza töötajaid Iisraeli,
avaldades sellega survet Hamasile
provotseerimata vaenutegevuse lõpetamiseks.
Vastuseks mõistis Hamas Iisraeli meetme hukka
kui kollektiivse karistuse.
See on kollektiivne karistus töötajaile,
kel ei lasta sõita tööle okupeeritud aladele.
Okupeeritud aladel on tööluba ca 18 500 töölisel,
kellest 8000 jäid lõksu, kui piir suleti.
Need töötajad kaotavad iga päev olulisi rahasummasid,
mis on vajalikud Palestiina majandusele Gazas,
mis ulatub 3,2 miljoni seeklini päevas.
Need summad on ülivajalikud nende perede toetamiseks
ja elutingimuste parandamiseks.
ÜRO peakorteris New Yorgis kuulutas Katari emiir
šeik Tamim bin Hama al-Thani riigi toetust Palestiina küsimusele,
mis Hamasi harta järgi kutsub sisuliselt Iisraeli hävitama.
See eitab igasuguseid erimeelsusi Doha ja Gaza valitsejate vahel.
Katar annab ulatuslikku poliitilist, humanitaar- ja arenguabi
meie vennasrahvale Palestiinas, ja panustame ka Gaza ülesehitamisse,
mis kannatab blokaadi all. Lisaks panustame jätkuvalt UNRWAsse.
Oleme ka endiselt kindlal seisukohal selle küsimuse õigluses,
mis on muutunud maailma poliitikute usutavuse mõõdupuuks
Lähis-Ida küsimustes.
Tasub toonitada, et maailma riigijuhtide kõnedemaratoni
ÜRO Peaassamblee igaaastasel istungjärgul
varjutavad narratiivid ja ajaloolised ebatäpsused,
mis johtuvad peamiselt pragmaatilistest, natsionalistlikest
ja režiimile suunatud huvidest.
Mis puudutab Iisraeli-Palestiina konflikti,
siis enamik araabia- või islamiriike kasutab globaalset lava
Iisraeli demoniseerimiseks, olenemata oma suhetest juudiriigiga.
Pragmaatilisemate juhtide seas
kinnitas Jordaania kuningas Abdullah II,
et kuni venib Iisraeli-Palestiina konflikt, kannatab kogu Lähis-ida.
Sõbrad, meie regioon jääb kannatama,
kuni maailm aitab kaotada Palestiina-Iisraeli konflikti varju.
Jeruusalemma suhtes toonitas kuningas Abdullah, et samal ajal,
kui tema õukonna hooldusõigus islami ja kristlike pühapaikade üle
püüab säilitada Jeruusalemma identiteeti, on see jagatud vastutus.
Jeruusalemm on globaalse mure tulipunkt.
Hašimiidi hooldusõiguse egiidi all islami ja kristlike pühapaikade üle,
on Jordaania endiselt pühendunud linna identiteedi hoidmisele,
kuid Jeruusalemma säilitamine usu ja rahu linnana islamile,
kristlusele ja judaismile, on meie kõigi jagatud vastutus.
Ja me ei tohi jätta meeleheite küüsi palestiinlastest pagulasi.
Tasub toonitada, et Jordaania väidetav hooldusõigus
Jeruusalemma kristlike pühapaikade üle põhineb kokkuleppel,
mis sõlmiti 2013. a Ammani ja Palestiina omavalitsuse vahel.
ÜRO Peaassamblee istungite vahel kohtus Iisraeli peaminister Netanyahu
Türgi presidendi Recep Tayyip Erdogani,
Ukraina presidendi Volodõmõr Zelenskõi,
Saksa kantsleri Olaf Schultzi
ja Paraguay presidendi Santiago Penaga.
Viimasel kohtumisel teatasid juhid plaanist
taasavada oma saatkonnad teineteise pealinnades.
Mul on väga hea meel öelda,
et meil oli president Santiago Penaga väga produktiivne vestlus
Paraguay ja Iisraeli suhete taseme tõstmise üle.
Tähtsaim, mida kohe teeme,
on Parguay saatkonna taasavamine Jeruusalemmas
ja Iisraeli saatkonna taasavamine Asuncionis.
Teeme seda novembris koos üldise plaaniga
edendada oma suhteid mitmel moel.
Tervitan seda võimalust ja õnnitlen meid mõlemat.
Peaminister, peaaegu kolm aastat tagasi külastasin Jeruusalemma.
Olite parlamendiliige. Mina olin vaid poliitik,
kes unistas teistsugusest Paraguayst.
Ütlesin teile siis, et Paraguay taasavab ja paneb saatkonna tagasi sinna,
kuhu see kuulub, Jeruusalemma linna.
Nii et olen väga uhke, hr peaminister, seda teatavaks tehes
ja selle võimalikult peatse elluviimise üle.
Meie ühine ajalugu tõi meid kokku, olevik toob meid kokku,
aga tulevikus oleme veel lähemal kui iial varem.
Tagasi peaassambleele - Iraani president kasutas võimalust,
et portreteerida oma riiki Lääne ebaõiglase agressiooni ohvrina,
kinnitades samas, et ajatolla režiim on rahu eestvedaja,
kes võitleb kogu regioonis terroriga.
Mõistes hukka Iisraeli kui terroririigi,
õhutas Raisi küüniliselt USAd naasma 2015. a tuumaleppe juurde,
seda ajal, kui Iraan edendab oma tuumaprogrammi
kaugemale tsiviilotstarbeks vajalikust tasemest.
Sanktsioonid pole mõjutanud
meie riigi otsustavust progressi teel.
Ameerikal on aeg lõpetada
teie enda otsusest johtuv kriis
ja valida õige tee.
Eitades Iraani toetust Venemaale sõjas Ukraina vastu,
pakkus Raisi küüniliselt ajatolla režiimi teenuseid
rahu edendamiseks Moskva ja Kiievi vahel.
Ukraina-Venemaa sõja teemal
tahaksin taas rõhutada Iraani positsiooni
sõja eitamises lahendusena mis tahes konfliktile.
Me ei arva, et sõda Euroopas oleks ühegi Euroopa poole huvides.
Toetame kõiki algatusi sõja lõpetamiseks
ja poliitilise protsessi käivitamiseks
ning kuulutame valmidust selles konstruktiivset rolli mängida.
Samal ajal võõrustas Iraani kaitse- minister Mohammadreza Ashtiani
Teheranis Venemaa kaitseministrit Sergei Shoigut.
Nende kohtumisel toonitas Moskva esikaitseametnik
süvenevaid suhteid kahe riigi vahel.
Kohtumiste kõrge dünaamika kinnitab üldist meeleolu
strateegilise partnerluse tugevdamiseks
kaitse ja sõjalise koostöö alal.
Taotleme suure hulga planeeritud tegevuse käiku laskmist,
hoolimata USA ja selle Lääne liitlaste vastuseisust.
Sanktsioonide surve Venemaale ja Iraanile näitab selle tõhutust,
samas, kui Venemaa-Iraani suhted jõuavad uuele tasandile.
Shoigu tunnistas ka Moskva valmidust
Venemaa-Iraani koostöö edendamiseks Lähis-Idas.
Oleme valmis ühisaktsioonideks
stabiilsuse ja julgeoleku tugevdamiseks Lähis-Idas.
Aitäh, et vaatasite TV7 Iisraeli Uudiseid!
Palvetage jätkuvalt rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri